Kula putra Jawi, Reinier Kromopawiro wayahipun tiyang Jawi kuli kontrak ing Suriname. Situsweb punika kula damel ing basa Welandi minangka kangge anak-putunipun panjenenganipun ingkang boten wasis sanget wicanten ing basa Jawi. Punika situsweb bab sejarah, basa lan kabudayan masyarakat Suriname tedhakan Jawi. Wiwit taun 1890 ngantos taun 1940 tiyang Jawi, cacahipun 32.965, sami dipunbekta dhateng Suriname. Dipunkontrak kapeksa dipunkengken nyambut damel ing kebon kabudidayan kopi lan tebu ing Suriname sadangunipun gangsal taun. Bibar kontrak punika panjenenganipun saged balik malih dhateng Indonesia utawi lajeng manggen ing tanah enggal Suriname punika.
